જૂનાગઢ જિલ્લાના કેશોદ ખાતે રહેતો અને અગાઉ રાજકોટમાં રહી મેડિકલ રીપ્રિઝેન્ટટિવ તરીકે નોકરી કરતા જેનીશ જગદીભાઈ કારિયા નામના લોહાણા યુવકે આજી ડેમ પોલીસ સ્ટેશનમાં નોંધાવેલી ફરિયાદમાં જણાવ્યું હતું કે અગાઉ તેની સાથે મોહિત બસીયા નામનો શખ્સ પણ નોકરી કરતો હતો ત્યારે એકાદ વર્ષ પૂર્વે મોહિત બસિયા પાસેથી મારા મામા જીગ્નેશભાઈ શીંગાળાને ૨૦ ટકા વ્યાજે ૫૦ હજાર અપાવ્યા હતા તેમજ મિત્ર હિરેન સૂચકને પણ ૮૦ હજાર ૨૦ ટકા વ્યાજે અપાવ્યા હતા આ ૧.૩૦ લાખ રુપિયાના વ્યાજ અને મુદ્દલની મોહિત બસિયા મારી પાસે ઉઘરાણી કરતો હતો અને ગત તારીખ ૨૬ના રોજ પોતે આજી ડેમ ચોકડીએ બગીચા પાસે હતા ત્યારે પૈસા માંગી મારુ બાઈક, સોનાની વીંટી અને રોકડા ૫૦૦૦ લૂંટી લીધા હતા આ અંગે ફરિયાદ નોંધાવતા કે એમ સોલંકી સહિતના સ્ટાફે આરોપીની ધરપકડ કરી હતી.